वांग्य, टोमॅटोवरील लाल कोळी(माईट) किडींचे एकात्मिक नियंत्रण|Integrated control of red spider mite
Channel: krushimuly
Date: 17/10/2021

Namskar  शेतकरी मित्रांनो कृषीमुल्य चॅनल वर आपले स्वागत आहे़ आपणास या विडिओ मध्य लाल कोळीही कीड द्राक्ष, गुलाब, टोमॅटो, ढोबळी मिरची, वांगी, भेंडी, द्राक्ष, डाळिंब आदी पिकांवर येते. विशेषतः थंड हवामानात या किडीची संख्या जास्त वाढते. ही कीड पानांच्या खालील बाजूस जमावाने आढळते. पानांतील रस शोषून घेते. त्यामुळे हरिद्रव्याची कमतरता निर्माण होते, पाने पिवळी-लालसर पडतात व किडीचे अस्तित्व समजते. प्रादुर्भाव वाढल्यास पानांवर पांढऱ्या रंगाची जाळी आढळून येते. कधी-कधी झाडावरील पिकणार्‍या फळांच्या पृष्टभागावर ही कीड आढळते. त्यामुळे फळांची साल खडबडीत व अनैसर्गिक तपकिरी रंगाची दिसते. कीड इतकी लहान असते की, ती केवळ भिंगातून दिसते. किडींची संख्या ठराविक मर्यादेत असतानाच कीडनाशकाचा वापर झाल्यास फवारण्याची संख्या कमी करता येते. त्यांचे अंश कमी होतात. पर्यावरणीय हानी कमी होते व मजुरी खर्चात बचत होते.

एकात्मिक नियंत्रण व्यवस्थापन :Integrated control of red spider mite

वेळेवर आंतरमशागत करुन पीक तणविरहीत ठेवावे. बांधावरील रानभेंडी, अंबाडीसारखे तण नष्ट करावे.
अतिरिक्त नत्र खतांचा वापर टाळावा.
वेळोवेळी पादूर्भाव ग्रस्त पीकाचे भाग जमा करुन किडींसह ते शेताबाहेर जाळून किंवा जमिनीमध्ये गाडून नष्ट करावेत.
पाणी फवारणी –
ही कीड तिच्या वसाहतीभोवती जाळे तयार करत असल्यामुळे एकरी 400 ते 500 लिटर कीडनाशकाचे द्रावण फवारूनही किडीपर्यंत ते पोचत नाही व प्रभावी नियंत्रण मिळत नाही. त्यासाठी हे जाळे तुटणे गरजेचे असते.
एकरी एक हजार ते दोन हजार लिटर पाणी जोरदार प्रेशरने फवारले तर वसाहती भोवतालचे जाळे फाटते.
काही प्रमाणात अंडी पाण्याने धुऊन जमिनीवर पडतात व किडीची संख्या कमी होते.
पाणी फवारणी प्रयोगानंतर दुसऱ्या दिवशी लाल कोळी नियंत्रकाची फवारणी केल्यास कमीत कमी फवारण्यांमध्ये किडीचे यशस्वी नियंत्रण होण्यास मदत होते.
सल्फरचा वापर –
पिकांवर बुरशी येण्याच्या अवस्थेमध्ये सल्फरचा (गंधक) वापर फवारणीकरिता केल्याने भुरी रोग तसेच लाल कोळीचेही नियंत्रण चांगले होते.
रसशोषक किडींच्या व अळीच्या वेगवेगळ्या अवस्था नियंत्रित करण्यात सल्फरचा उपयोग काही प्रमाणात होतो.
विशेषतः सर्व किडींच्या सुरवातीच्या अवस्थांचे सल्फरमुळे 30 ते 40 टक्‍क्‍यापर्यंत नियंत्रण मिळते.
निंबोळी अर्काचा वापर –
लाल कोळीच्या नियंत्रणासाठी निंबोळी अर्क 4 टक्के (4 किलो निंबोळी पावडर प्रति 100 लिटर पाणी) प्रति 10 लिटर पाण्यातून फवारावे.
रासायनिक कोळीनाशकाचा वापर –Integrated control of red spider mite
(प्रति 10 लिटर पाणी)
फेनाक्झाक्विन (10% ईसी) – 25 मि.लि.
फेनपायरॉक्झीमेट (5% एस.सी.) – 10 मि.लि.
प्रोपॕरगाईट (57% ईसी) – 10 मि.लि.
डायकोफॉल (18.5% ईसी) – 20 मिली
डायफेन्थुरॉन (50% डब्लूपी) – 12 ग्रॕम
स्पायरोमेसीफेन (22.9% एससी) – 12 मिली
इथिअॉन (50% ईसी) – 20 मिली
फवारणी करताना सोबत स्टीकरचा वापर करावा.
दोन फवारणीमध्ये 12 ते 15 दिवसांचे अंतर ठेवावे व फवारणीकरिता कोळीनाशकांचा आलटून-पालटून वापर करावा.
मध्यम ते जोरदार स्वरुपाचा पाऊस कमीत कमी अर्धा तास झाल्यास फुलकिड्यांची (थ्रिप्स), लालकोळी संख्या मोठ्या प्रमाणात कमी होते.



कृषीमुल्य
शेती विषयक माहिती
https://t.me/krshemuly
Email :-kjanjal7025@gmail.com
#कृषीमुल्य #Integrated-control-of-red-spider-mite